สุดกลั้น ก๊อท น้ำตาแตก ฟังเรื่องสุดร้าวของนักร้องสาวน้อย
น้ำตาแตกกันทั้งสตูดิโอรายการ ลูกทุ่งไอดอล เหตุเพราะผู้เข้าแข่งขันที่อายุน้อยที่สุด น้องเบลล์ ด.ญ.กนิษฐา สาวน้อยเสียงใสวัย 13 ปี ผู้หอบความฝันมาแข่งร้องเพลงเพราะอยากมีชื่อเสียงและอยากให้พ่อแม่กลับมาอยู่ด้วยกัน เผยเรื่องราวสุดปวดใจที่ทำให้เหล่าคณะกรรมการรวมถึง ก๊อท จักรพันธ์ ครบุรีธีรโชติ พิธีกรถึงกับต้องปล่อยโฮน้ำตาไหลน้องเบลล์ เล่าว่า หนูเริ่มร้องเพลงและเริ่มประกวดตามเวทีต่างๆตั้งแต่เด็กค่ะ จำความได้ก็เริ่มเรียนรู้การร้องเพลงแล้ว เพราะอยากจะแบ่งเบาภาระให้กับพ่อบ้าง หนูอาศัยอยู่กับน้องสาวและพ่อ อีกหนึ่งความฝัน หนูอยากให้ครอบครัวของเรากลับมาเป็นบ้าน มีพ่อ มีแม่ มีน้อง และมีหนู หนูคิดถึงแม่ อยากให้ทุกคนกลับมาอยู่ด้วยกัน อยากให้พ่อกับแม่ได้มาเชียร์หนูอย่างที่บ้านอื่นเค้ามาเชียร์ลูกบ้าง ถึงหนูอาจจะเป็นผู้เข้าแข่งขันที่เด็กที่สุดแต่หนูก็จะสู้ให้ถึงที่สุดจะเข้ารอบหรือตกรอบ หนูก็ดีใจและภูมิใจกับตัวเองแล้วค่ะ เล่าไปสะอื้นไปทำเอาทั้งสตูดิโอต่างเงียบกริบน้ำตาท่วม มาลุ้นกันว่าสาวน้อยวัย 13 ปี คนนี้จะได้เข้ารอบไปต่อหรือไม่ วันเสาร์นี้ 18.00 น. ทางช่อง 7HD.
น้ำตาแตกกันทั้งสตูดิโอรายการ ลูกทุ่งไอดอล เหตุเพราะผู้เข้าแข่งขันที่อายุน้อยที่สุด น้องเบลล์ ด.ญ.กนิษฐา สาวน้อยเสียงใสวัย 13 ปี ผู้หอบความฝันมาแข่งร้องเพลงเพราะอยากมีชื่อเสียง
ลูกทุ่งไอดอล,ก๊อท จักรพันธ์,ประกวดร้องเพลง,ประกวดร้องเพลงลูกทุ่ง,ช่อง 7,ร้องเพลง,ข่าววันนี้,นักร้อง